stanford-oval/wikipedia huggingface dataset:
24 באוקטובר
נולדו

51 – דומיטיאנוס, קיסר רומי (נרצח ב-96)
1503 – איזבלה, נסיכת פורטוגל (נפטרה ב-1539)
1508 – ג'יין סימור, מלכת אנגליה, אשתו השלישית של הנרי השמיני (נפטרה ב-1537)
1632 – אנטוני ואן לוונהוק, הולנדי, מפתח מיקרוסקופ האור (נפטר ב-1723)
1784 – משה מונטיפיורי, איש עסקים, איש ציבור ונדבן יהודי (נפטר ב-1885)
1796 – דייוויד רוברטס, צייר סקוטי (נפטר ב-1864)
1804 – וילהלם אדוארד ובר – פיזיקאי גרמני, שהמציא יחד עם קרל פרידריך גאוס ב-1833 את הטלגרף האלקטרומגנטי. על שמו קרויה יחידת המידה ובר יחידת המידה לשטף מגנטי (נפטר ב-1891)
1885 – רחל כצנלסון-שזר, אשת ציבור ישראלית (נפטרה ב-1975)
1886 – סרגו אורדז'וניקידזה, חבר הפוליטביורו ומייסד גאורגיה הסובייטית (נפטר ב-1937)
1907 – יצחק ארנסט נבנצל, מבקר המדינה השני בישראל (נפטר ב-1992)
1910 – יואל זוסמן, הנשיא הרביעי של בית המשפט העליון (נפטר ב-1982)
1914 – דב ירמיה, פעיל שלום ישראלי, מוותיקי מפקדי "ההגנה" וצה"ל וממקימי רשות שמורות הטבע (נפטר ב-2016)
1915 – בוב קיין, קומיקסאי אמריקאי (נפטר ב-1998)
1918 – מרגרט אוסבורן דופונט, טניסאית אמריקאית (נפטרה ב-2012)
1927 – ז'אן-קלוד פסקל, זמר צרפתי, זוכה אירוויזיון 1961 כנציג לוקסמבורג (נפטר ב-1992)
1929 – יהונתן יפרח, פוליטיקאי ישראלי (נפטר ב-2008)
1929 – ג'ורג' קראם, מלחין אמריקאי של מוזיקה עכשווית (נפטר ב-2022)
1930 – איליין פיינסטיין, משוררת, סופרת, מחזאית, ומתרגמת יהודייה בריטית (נפטרה ב-2019)
1930 – יוהאן גלטונג, סוציולוג נורווגי (נפטר ב-2024)
1931 – סופיה גוביידולינה, מלחינה רוסייה (נפטרה ב-2025)
1932 – פייר ז'יל דה-ז'ן, פיזיקאי צרפתי, חתן פרס נובל לפיזיקה (נפטר ב-2007)
1932 – רוברט מנדל, כלכלן קנדי, חתן פרס נובל לכלכלה (נפטר ב-2021)
1933 – יורם ארידור, חבר הכנסת ושר בממשלות ישראל
1936 – אורי שמחוני, אלוף בצה"ל ומנכ"ל חברת "סולתם" (נפטר ב-2021)
1940 – יוסי שריד, פוליטיקאי ישראלי (נפטר ב-2015)
1940 – דן שילון, מנחה טלוויזיה
1947 – עפרה גלברט, סופרת ילדים ישראלית
1947 – קווין קליין, שחקן קולנוע ותיאטרון אמריקני
1954 – משה בקר, שחקן תיאטרון וזמר ישראלי
1959 – אנדי ארנוביץ, אמנית קונספטואלית ישראלית ממוצא אמריקאי
1960 – יוסי סיאס, קריין, מגיש תוכניות רדיו ומנחה טלוויזיה
1965 – רונית סופר-פרידמן, תסריטאית ישראלית
1966 – רומן אברמוביץ', מיליארדר רוסי, איל נפט ואיש עסקים
1966 – הני זובידה, חוקר ישראלי ודוקטור למדע המדינה
1971 – ציון נאנוס, עיתונאי
1978 – אלי ביז'אווי, מתרגם, במאי תיאטרון ותסריטאי ישראלי
1985 – ויין רוני, כדורגלן אנגלי
1986 – דרייק, ראפר אמריקאי
1987 – אדי קבטנר, שחקן, דוגמן ומנחה טלוויזיה ישראלי
1989 – פליקס ארוויד אולף שיילברג, נודע יותר בכינויו האינטרנטי פיודיפאי, "יוטיובר" שוודי
1989 – אלייזה טיילור, שחקנית אוסטרלית
1990 – ניקולה ווצ'ביץ', כדורסלן מונטנגרי
1996 – ג'יילן בראון, כדורסלן אמריקאי
1997 – ריי, זמרת ופזמונאית בריטית
נפטרו

996 – איג קאפה, מלך צרפת (נולד ב-938)
1260 – הסולטאן הממלוכי קוטוז, מנצח קרב עין ג'אלות להדיפת המונגולים
1375 – ולדמר הרביעי, מלך דנמרק (נולד ב-1320)
1535 – פרנצ'סקו ספורצה השני, הדוכס האחרון של מילאנו (נולד ב-1495)
1601 – טיכו ברהה, אסטרונום דני (נולד ב-1546)
1655 – פייר גסנדי, פילוסוף, תאולוג נוצרי, אסטרונום ומתמטיקאי צרפתי (נולד ב-1592)
1842 – ברנרדו או'היגינס, פוליטיקאי ואיש צבא צ'יליאני (נולד ב-1778)
1852 – דניאל ובסטר, מדינאי ונואם אמריקאי בולט (נולד ב-1782)
1920 – מריה אלכסנדרובנה, הנסיכה הגדולה של רוסיה (נולדה ב-1853)
1938 – ארנסט ברלך, פסל גרמני אקספרסיוניסט, אמן גילוף, יוצר הדפסים, במאי וסופר (נולד ב-1870)
1945 – וידקון קוויזלינג, פוליטיקאי נורווגי ובוגד מפורסם (נולד ב-1887)
1953 – אברהם ישעיהו קרליץ, רב, מגדולי הדור של היהדות החרדית ומפוסקי ההלכה הבולטים במאה ה-20 (נולד ב-1878)
1962 – חנן רובין, פוליטיקאי ישראלי (נולד ב-1908)
1972 – ג'קי רובינסון, שחקן בייסבול אמריקאי (נולד ב-1919)
1974 – דוד אויסטרך, כנר יהודי-רוסי (נולד ב-1908)
1984 – אריך ביהם, ראש המועצה המקומית כפר אתא הראשון (נולד ב-1894)
1994 – ראול ג'וליה, שחקן קולנוע (נולד ב-1940)
2005 – רוזה פארקס, פעילה בתנועה האמריקאית לזכויות האזרח (נולדה ב-1913)
2016 – בובי וי, זמר אמריקאי (נולד ב-1943)
2017 – נסים רג'ואן, היסטוריון, מזרחן סופר ועיתונאי ישראלי (נולד ב-1924)
2020 – בן עמי פיינגולד, סופר, חוקר ספרות ומבקר תיאטרון (נולד ב-1931)
2021 – ג'יימס מייקל טיילר, שחקן אמריקאי (נולד ב-1962)
2022 – אלי ברקוביץ'-גרוס, סופרת ומשוררת יהודייה-אמריקאית (נולדה ב-1929)
2022 – אשטון קרטר, פוליטיקאי אמריקאי (נולד ב-1954)
2022 – לזלי ג'ורדן, מחזאי ושחקן אמריקאי, זוכה פרס אמי (נולד ב-1955)
חגים ואירועים החלים ביום זה

יום האומות המאוחדות
יום המידע בדבר הפיתוח העולמי (אנ')
23 באוקטובר – 25 באוקטובר
אוקטובר
לוח אירועים שנתי
דומיטיאנוס
ג'יין סימור
אנטוני ואן לוונהוק
משה מונטיפיורי
איג קאפה
טיכו ברהה
בית החולים לניאדו

| --- | --- |

המרכז הרפואי לניאדו
המרכז הרפואי לניאדו
 על שם:  אלפונס ויעקב אברהם לניאדו
 מאפייני הארגון
 סוג:  בית חולים כללי
 בעלים:  חסידות צאנז
 מנכ"ל:  פרופסור צבי שמעוני
 היסטוריה
 תאריך ייסוד:  1975 
 שירותים
 מיטות:  484 
 www.laniado.org.il
 גאוגרפיה
 כתובת:  רח' דברי חיים 16
 מיקום:  ישראל נתניה, קריית צאנז
 קואורדינטות:  32°20′42″N 34°51′24″E﻿ / ﻿32.345097°N 34.856756°E﻿ / 32.345097; 34.856756
  (למפת נתניה מוגדלת) בית החולים לניאדו(למפת נתניה רגילה) בית החולים לניאדו(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית החולים לניאדו(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית החולים לניאדו he
 
מרכז רפואי צאנז - לניאדו הוא בית חולים ציבורי   הנמצא בקריית צאנז שבנתניה ומשרת את תושבי נתניה והסביבה. המרכז הרפואי מוצהר כמנוהל לפי כללי ההלכה היהודית. כמו כן, מאפיין נוסף המייחד את המרכז הרפואי הוא שאינו שובת, גם במקרים של סכסוכי עבודה עם ההנהלה.
תולדות המרכז-הרפואי

אבן הפינה למרכז הונחה כבר בכ"ו באייר ה'תשי"ח (22 באוקטובר 1958) אך בשל קשיים תקציביים ומיעוט אחיות מוסמכות באזור השרון הוא החל לפעול באופן מלא רק לאחר כשמונה עשרה שנים – במהלך 1976. המרכז הרפואי נוסד ביוזמת האדמו"ר מצאנז-קלויזנבורג רבי יקותיאל יהודה הלברשטאם,  בעקבות נדר שנדר בתקופת השואה שאם יינצל מהתופת יעסוק בהצלת אנשים, גויים כיהודים. כיום מכהן בנו, האדמו"ר רבי צבי אלימלך הלברשטאם, כנשיא בית החולים.
במרכז הרפואי כ-400 מיטות אשפוז במגוון מחלקות הכוללות בית יולדות, מרכז לרפואה דחופה למבוגרים (מיון או מלר"ד) ומרכז לרפואה דחופה לילדים. למלר"ד מגיעים מדי שנה מעל 60,000 מטופלים. בחודש אפריל 2009 נפתחה מחלקה חדשה נוספת ליולדות. לצד המרכז הרפואי פועל גם בית הספר לסיעוד ע"ש טסלר - בית ספר חרדי להכשרת אחיות, שתלמידותיו הן מהמגזר הדתי והחרדי, ובמקביל ללימודי הסיעוד הן משתתפות גם בלימודי קודש.
בית החולים קרוי על שם אלפונס ויעקב אברהם לניאדו, שני אחים יהודים ממוצא סורי בעלי בנק בשווייץ, שבצוואתם הורו להקים בכספם מרכז רפואי בישראל.
משנת 2016 מנהל בית החולים הוא הפרופסור צבי שמעוני.
לאחר שבית החולים סירב לתת שירותי הפריה חוץ גופית לנשים שאינן נשואות, הוגשה נגדו תובענה ייצוגית, ונפסק שעליו לשלם פיצוי של 1,800 ש"ח כל אחת מ-1,320 הנשים הזכאיות. בנוסף נתן בית המשפט צו המורה לבית החולים "ליתן את מכלול השירותים הניתנים במרפאת הפריון בבית החולים לכל מטופלת הזקוקה להם, ללא קשר לשאלת מעמדה האישי".
גלריה

טקס הנחת אבן הפינה ב-1974
הסמליל הישן של בית החולים לניאדו
בית החולים מכיוון מנחת המסוקים שליד חוף הים
מנחת המסוקים של בית החולים על מצוק הכורכר הנשקף אל הים
הרצי הלוי

הרצל "הרצי" הלוי (נולד ב־17 בדצמבר 1967) הוא איש צבא ישראלי ששירת כראש המטה הכללי ה־23 של צה"ל. בתפקידיו הקודמים שימש בין היתר סגן הרמטכ"ל, מפקד פיקוד הדרום, ראש אמ"ן, מפקד המכללה הבין-זרועית לפיקוד ולמטה, מפקד עוצבת הגליל, ראש חטיבת ההפעלה המבצעית באמ"ן, מפקד חטיבת הצנחנים, מפקד חטיבת מנשה ומפקד סיירת מטכ"ל. הלוי היה מפקד צה"ל בטבח שבעה באוקטובר ובמלחמת חרבות ברזל שהחלה לאחר המתקפה.
ראשית חייו

הלוי נולד, גדל והתחנך בירושלים. הוא נקרא על שם דודו, הרצל (הרצי) הלוי, שנהרג בקרב על ירושלים במלחמת ששת הימים. אביו, שלמה (מומו) הלוי, שהיה מראשי סניף הליכוד בירושלים וחבר מועצת העיר, הוא בנם של חיים שלום הלוי (גורדין), יליד בריסק שבבלארוס, שהיה פעיל באצ"ל ובגדוד מגיני השפה, ושל צילה, בתו של הרב דב בער הכהן קוק ואחייניתו של הרב אברהם יצחק הכהן קוק. אימו, לינה, היא נצר למשפחת פרנס ולמשפחת מזרחי-צורף.
הוא למד בבית-הספר התיכון הדתי הימלפרב והיה חניך בשבט "משואות" של הצופים הדתיים.
קריירה

הלוי התגייס לצה"ל בשנת 1985. תחילה שירת בגרעין נח"ל בקיבוץ בצפון ישראל. לאחר מכן התנדב לחטיבת הצנחנים, לגדוד הנח"ל המוצנח. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס חזר לגדוד הנח"ל המוצנח, ומונה למפקד מחלקה. לאחר מכן שירת כקצין המבצעים הגדודי. בהמשך שימש כמפקד פלוגת מסלול בגדוד 101. לאחר מכן מונה למפקד פלוגה רובאית בגדוד 101. בשנת 1992 מונה למפקד פלנ"ט צנחנים, והוביל אותה בלחימה בדרום לבנון. במהלך תפקידו כמפקד הפלנ"ט, שימש כמפקד מוצב ריחן, המוצב הצפוני ביותר שהחזיק צה"ל ברצועת הביטחון בדרום לבנון, בזמן שהפלוגה תפסה קו בגזרה. במהלך השהות בקו הוביל כוח מן הפלוגה במבצע פינה אחרת. בתפקיד זה שירת עד שנת 1993.
בשנת 1993 עבר לשרת בסיירת מטכ"ל ומונה למפקד פלגת ההכשרות ביחידה. לאחר מכן מונה ל"מצביא" מבצעים. בהמשך שירת במערך המבצעים המיוחדים באמ"ן. לאחר מכן מונה לסגן מפקד הסיירת. במסגרת תפקידיו השתתף במבצעים רבים, ובהם, מבצע עוקץ ארסי, במהלכו נחטף מוסטפא דיראני, ובניסיון החילוץ של נחשון וקסמן.
קריירה > תפקידי קצונה בכירים

ב-7 במרץ 2001 הועלה הלוי לדרגת סא"ל ומונה למפקד סיירת מטכ"ל, והוביל אותה בלחימה במבצע חומת מגן ובמבצעים נוספים. בסיום תפקידו בשנת 2004, הועלה לדרגת אל"ם, ויצא ללימודים בארצות הברית.
במהלך ביצוע תוכנית ההתנתקות שהה בלימודים בארצות הברית, ומיד אחריה, ב-11 בספטמבר 2005, מונה למפקד חטיבת מנשה, ושימש בתפקיד עד 12 ביוני 2007. ב-22 באוגוסט 2007 מונה למפקד חטיבת הצנחנים, והוביל את החטיבה בין היתר במבצע אתגר כפול ובמבצע עופרת יצוקה. במהלך המבצע פיקד על החטיבה ועל גדוד שריון שצורף כסיוע, בקרבות בצפון רצועת עזה, בגזרות הערים בית חאנון, בית לאהיא ואל-עטאטרה, ובמרחבי שיגור הרקטות שבאזור. ב-20 באוגוסט 2009 סיים את תפקידו.
בספטמבר 2009 הועלה לדרגת תא"ל ומונה לראש חטיבת ההפעלה המבצעית באמ"ן, תפקיד בו כיהן עד 11 באוקטובר 2011. ב-6 בנובמבר 2011 מונה למפקד עוצבת הגליל. בדצמבר 2012 זכתה האוגדה בפיקודו בפרס הרמטכ"ל ליחידות מצטיינות, על תפיסת הפעלה חדשה החולקת ידע בין היחידות האורגניות של האוגדה לבין אלו המסתפחות אליה לעיתים. את תפקידו סיים ב-28 בנובמבר 2013. בשנת 2014 מונה למפקד המכללה הבין-זרועית לפיקוד ולמטה. במקביל מונה לחבר הצוות לבחינה וליישום מסקנות דו"ח ועדת טירקל, לחקר אירועי המשט לעזה.
קריירה > ראש המטה הכללי

ב-4 בספטמבר 2022 הודיע שר הביטחון בני גנץ על כוונתו למנותו לרמטכ"ל ה-23 של צה"ל. המינוי התעכב מאחר שגנץ היה שר בממשלת מעבר, שאינה רשאית למנות רמטכ"ל. המהלך התאפשר רק לאחר חוות דעת של היועצת המשפטית לממשלה גלי בהרב-מיארה וכינוס חריג של הוועדה המייעצת למינוי בכירים בשירות המדינה, שאישורה נדרש לצורך מינוי הרמטכ"ל. ב-23 באוקטובר אישרה הממשלה את המינוי, ב-1 בינואר 2023 ראש הממשלה בנימין נתניהו אשרר את המינוי וב-16 בינואר 2023 הועלה לדרגת רב-אלוף ונכנס לתפקידו כראש המטה הכללי.
זמן קצר לאחר כניסתו לתפקיד קיים צה"ל את תרגיל "אלוני בזלת", תרגיל רב-חֵילי, הגדול ביותר מסוגו, ביחד עם פיקוד מרכז של ארצות הברית. הלוי ראה עין בעין עם שר הביטחון יואב גלנט, שנכנס לתפקידו בסמיכות אליו, בנושא בניין הכוח. שניהם פעלו לקדם תוכנית רב-שנתית אשר תגדיל את חלקו של צבא היבשה בתקציב הביטחון ותחזק את עוצבת ההכרעה של צה"ל לקראת מלחמה עתידית. במקביל לכניסתו לתפקיד נמשכו מבצע שובר גלים למיגור תאי טרור ביהודה ושומרון והמערכה בין המלחמות מול איראן ושלוחותיה במרחב.
המחאה הציבורית נגד הרפורמה המשפטית לוותה גם בהודעות של חיילי מילואים על הימנעות מהתייצבות לשירות. במקביל חלה הסלמה, במספר אירועים בגבול ישראל–לבנון, כולל הפיגוע בצומת מגידו שנעשה על ידי מחבל שחדר לישראל מלבנון. במרץ 2023 אמ"ן ביצע הערכת מודיעין מחודשת, ובה התריע שהסיכויים להסלמה לכדי מלחמה בגזרה הצפונית התגברו. כתוצאה מכך, הרמטכ"ל הבהיר לדרג המדיני שברמה הביטחונית גרידא חשוב שהעימות הפוליטי בישראל יתקרר ושני הצדדים יוכלו להגיע להידברות במקום חקיקה חד-צדדית. לקראת ההצבעה על ביטול עילת הסבירות ביקש הרמטכ"ל לערוך סקירה ביטחונית לראש הממשלה נתניהו, אך סורב. לאחר ההצבעה פרסם הרמטכ"ל איגרת מיוחדת לחיילי צה"ל ובה הזהיר מפני השלכותיה של מחאת המילואימניקים וקרא לשמור על הצבא "מאוחד וחזק" למען ביטחון המדינה.
במאי 2023, שבוע לאחר מטח ירי על עוטף עזה, החל מבצע מגן וחץ נגד הג'יהאד האסלאמי הפלסטיני בסדרת סיכולים ממוקדים נגד מפקדי הארגון. האמונה שרווחה בממשלה ובדרג הצבאי הייתה שהחמאס עסוק בבעיות הפנים שלו ומעדיף לדאוג למצבם ההומניטרי של תושבי הרצועה, ולכן נמנע מהתערבות בלחימה. מערכת הביטחון והממשלה גרסו שלא צפוי עימות מכיוון החמאס, והתמקדו בכוננות לקראת הסלמה אפשרית בגזרה הצפונית, נגד החזבאללה.
במהלך חודשי הקיץ התריע הלוי מספר פעמים על סכנה גוברת למלחמה אזורית בצד ירידה בכשירות צה"ל למלחמה, נוכח הקרע החברתי הגדל בחברה הישראלית כתוצאה מהרפורמה המשפטית. הערכות המודיעין התרכזו באפשרות של הסלמה מכיוון צפון, והלוי אמר במרץ 2023 שחמאס ברצועת עזה אינו מעוניין במערכה, אך מבין שסבב נוסף בדרך. הנחת העבודה של צה"ל הייתה שחמאס אינו מעוניין בהסלמה ברצועת עזה וזו הייתה ההערכה שהוצגה לדרג המדיני בימים שלפני מתקפת 7 באוקטובר.
השכלה וחיים אישיים

הלוי הוא בעל תואר ראשון בפילוסופיה ומנהל עסקים מהאוניברסיטה העברית בירושלים, ותואר שני בניהול משאבים לאומיים מהאוניברסיטה לביטחון לאומי בוושינגטון.
הלוי מתגורר בכפר האורנים, נשוי לשרון ואב לארבעה. מקיים אורח חיים מסורתי.
אחיו, אמיר הלוי, כיהן כמנכ"ל משרד התיירות.
האלבומים הנמכרים ביותר במאה ה-21

הערך כולל את רשימת האלבומים הנמכרים ביותר במאה ה-21, המבוססת על נתונים מטעם הפדרציה הבין-לאומית לתעשייה הפונוגרפית (IFPI) ו-Nielsen SoundScan. הקריטריונים הם שהאלבום חייב להיות מופץ באופן רשמי (כולל הוצאה עצמית על ידי האמן), ועל האלבום להימכר בלמעלה מ-10 מיליון עותקים החל מ-1 בינואר 2001. העותקים שנמכרו כוללים עותקים פיזיים והורדות דיגיטליות.
האלבומים

| --- | --- |
 : אלבומי אולפן  
 : אלבומי להיטים ואוספים  
 : פסקולים
האלבומים > 30 מיליון עותקים או יותר

| שנה יציאה | אלבום | אמנ/ית | לאום | מכירות (במיליונים) | מקור |
| --- | --- | --- | --- | --- | --- |
| 2011 | 21 | אדל | הממלכה המאוחדת הממלכה המאוחדת | 31.0 |  |
האלבומים > 20–29 מיליון עותקים

| שנה יציאה | אלבום | אמנ/ית | לאום | מכירות (במיליונים) | מקור |
| --- | --- | --- | --- | --- | --- |
| 2000 | Hybrid Theory | לינקין פארק | ארצות הברית ארצות הברית | 27.0 |  |
| 2002 | The Eminem Show | אמינם | ארצות הברית ארצות הברית | 27.0 |  |
| 2002 | Come Away with Me | נורה ג'ונס | ארצות הברית ארצות הברית | 27.0 |  |
| 2015 | 25 | אדל | הממלכה המאוחדת הממלכה המאוחדת | 23.0 |  |
האלבומים > 13–19 מיליון עותקים

| שנה יציאה | אלבום | אמנ/ית | לאום | מכירות (במיליונים) | מקור |
| --- | --- | --- | --- | --- | --- |
| 2003 | Fallen | אוונסנס | ארצות הברית ארצות הברית | 17.0 |  |
| 2002 | A Rush of Blood to the Head | קולדפליי | הממלכה המאוחדת הממלכה המאוחדת | 17.0 |  |
| 2002 | Let Go | אבריל לאבין | קנדה קנדה | 16.0 |  |
| 2003 | Meteora | לינקין פארק | ארצות הברית ארצות הברית | 16.0 |  |
| 2006 | Back to Black | איימי ויינהאוס | הממלכה המאוחדת הממלכה המאוחדת | 16.0 |  |
| 2004 | Confessions | אשר | ארצות הברית ארצות הברית | 15.0 |  |
| 2004 | American Idiot | גרין דיי | ארצות הברית ארצות הברית | 15.0 |  |
| 2010 | Doo-Wops & Hooligans | ברונו מארס | ארצות הברית ארצות הברית | 15.0 |  |
| 2001 | Laundry Service | שאקירה | קולומביה קולומביה | 13.0 |  |
| 2001 | M!ssundaztood | פינק | ארצות הברית ארצות הברית | 13.0 |  |
| 2005 | X&Y | קולדפליי | הממלכה המאוחדת הממלכה המאוחדת | 13.0 |  |
| 2005 | Curtain Call: The Hits | אמינם | ארצות הברית ארצות הברית | 13.0 |  |
האלבומים > 10–12 מיליון עותקים

| שנה יציאה | אלבום | אמנ/ית | לאום | מכירות (במיליונים) | מקור |
| --- | --- | --- | --- | --- | --- |
| 2001 | Songs in A Minor | אלישה קיז | ארצות הברית ארצות הברית | 12.0 |  |
| 2002 | A New Day Has Come | סלין דיון | קנדה קנדה | 12.0 |  |
| 2003 | Get Rich or Die Tryin' | 50 סנט | ארצות הברית ארצות הברית | 12.0 |  |
| 2003 | Life for Rent | דיידו | הממלכה המאוחדת הממלכה המאוחדת | 12.0 |  |
| 2004 | Feels like Home | נורה ג'ונס | ארצות הברית ארצות הברית | 12.0 |  |
| 2004 | Breakaway | קלי קלרקסון | ארצות הברית ארצות הברית | 12.0 |  |
| 2006 | Loose | נלי פורטדו | קנדה קנדה | 12.0 |  |
| 2008 | Fearless | טיילור סוויפט | ארצות הברית ארצות הברית | 12.0 |  |
| 2011 | Christmas | מייקל בובלה | קנדה קנדה / איטליה איטליה | 12.0 |  |
| 2003 | Dangerously in Love | ביונסה | ארצות הברית ארצות הברית | 11.0 |  |
| 2004 | Back to Bedlam | ג'יימס בלאנט | הממלכה המאוחדת הממלכה המאוחדת | 11.0 |  |
| 2004 | Encore | אמינם | ארצות הברית ארצות הברית | 11.0 |  |
| 2005 | All the Right Reasons | ניקלבק | קנדה קנדה | 11.0 |  |
| 2001 | Survivor | דסטיניז צ'יילד | ארצות הברית ארצות הברית | 10.0 |  |
| 2001 | Silver Side Up | ניקלבק | קנדה קנדה | 10.0 |  |
| 2001 | Britney | בריטני ספירס | ארצות הברית ארצות הברית | 10.0 |  |
| 2002 | Songs About Jane | מארון 5 | ארצות הברית ארצות הברית | 10.0 |  |
| 2002 | Stripped | כריסטינה אגילרה | ארצות הברית ארצות הברית | 10.0 |  |
| 2002 | Justified | ג'סטין טימברלייק | ארצות הברית ארצות הברית | 10.0 |  |
| 2003 | Number Ones | מייקל ג'קסון | ארצות הברית ארצות הברית | 10.0 |  |
| 2004 | Under My Skin | אבריל לאבין | קנדה קנדה | 10.0 |  |
| 2005 | The Emancipation of Mimi | מריה קארי | ארצות הברית ארצות הברית | 10.0 |  |
| 2005 | Confessions on a Dance Floor | מדונה | ארצות הברית ארצות הברית | 10.0 |  |
| 2006 | FutureSex/LoveSounds | ג'סטין טימברלייק | ארצות הברית ארצות הברית | 10.0 |  |
| 2008 | I Am... Sasha Fierce | ביונסה | ארצות הברית ארצות הברית | 10.0 |  |
| 2008 | Viva la Vida or Death and All His Friends | קולדפליי | הממלכה המאוחדת הממלכה המאוחדת | 10.0 |  |
| 2009 | I Dreamed a Dream | סוזן בויל | הממלכה המאוחדת הממלכה המאוחדת | 10.0 |  |
| 2010 | Recovery | אמינם | ארצות הברית ארצות הברית | 10.0 |  |
| 2014 | 1989 | טיילור סוויפט | ארצות הברית ארצות הברית | 10.0 |  |
האלבום הנמכר ביותר לפי שנה

מצעדי האלבומים הנמכרים ביותר לפי שנה בעולם נערכים ומפורסמים על ידי הפדרציה הבין-לאומית לתעשייה הפונוגרפית (IFPI) מדי שנה מאז 2001. מצעדים אלו מתפרסמים בשני הדו"חות השנתיים של הפדרציה; דו"ח המוזיקה הדיגיטלית ודו"ח תעשיית ההקלטות במספרים. גם דו"ח המוזיקה הדיגיטלית וגם תעשיית ההקלטות במספרים הוחלפו ב-2016 בדו"ח המוזיקה העולמית.
| שנה יציאה | אלבום | אמנ/ית | לאום | מכירות (במיליונים) | מקור |
| --- | --- | --- | --- | --- | --- |
| 2001 | Hybrid Theory | לינקין פארק | ארצות הברית ארצות הברית | 8.5 |  |
| 2002 | The Eminem Show | אמינם | ארצות הברית ארצות הברית | 13.9 |  |
| 2003 | Come Away with Me | נורה ג'ונס | ארצות הברית ארצות הברית | 13.0 |  |
| 2004 | Confessions | אשר | ארצות הברית ארצות הברית | 12.0 |  |
| 2005 | X&Y | קולדפליי | הממלכה המאוחדת הממלכה המאוחדת | 8.3 |  |
| 2006 | High School Musical | אמנים שונים | — | 7.0 |  |
| 2007 | High School Musical 2 | אמנים שונים | — | 6.0 |  |
| 2008 | Viva la Vida or Death and All His Friends | קולדפליי | הממלכה המאוחדת הממלכה המאוחדת | 6.8 |  |
| 2009 | I Dreamed a Dream | סוזן בויל | הממלכה המאוחדת הממלכה המאוחדת | 6.4 |  |
| 2010 | Recovery | אמינם | ארצות הברית ארצות הברית | 5.2 |  |
| 2011 | 21 | אדל | הממלכה המאוחדת הממלכה המאוחדת | 18.1 |  |
| 2012 | 21 | אדל | הממלכה המאוחדת הממלכה המאוחדת | 8.3 |  |
| 2013 | Midnight Memories | ואן דיירקשן | הממלכה המאוחדת הממלכה המאוחדת / אירלנד אירלנד | 4.0 |  |
| 2014 | Frozen | אמנים שונים | — | 10.0 |  |
| 2015 | 25 | אדל | הממלכה המאוחדת הממלכה המאוחדת | 17.4 |  |
| 2016 | Lemonade | ביונסה | ארצות הברית ארצות הברית | 2.5 |  |
| 2017 | ÷ | אד שירן | הממלכה המאוחדת הממלכה המאוחדת | 6.1 |  |
| 2018 | The Greatest Showman | יו ג'קמן ואמנים שונים | — | 3.5 |  |
| 2019 | 5x20 All the Best!! 1999–2019 | אראשי | יפן יפן | 3.3 |  |
| 2020 | Map of the Soul: 7 | BTS | קוריאה הדרומית קוריאה הדרומית | 4.8 |  |
| 2021 | 30 | אדל | הממלכה המאוחדת הממלכה המאוחדת | 4.6 |  |
ראו גם

האלבומים הנמכרים ביותר בכל הזמנים
האלבומים הנמכרים ביותר בכל הזמנים בארצות הברית
מוזיקאים שיאני מכירות
השירים הנמכרים ביותר בכל הזמנים
האלבומים הנמכרים ביותר לפי שנה בארצות הברית
האלבומים הלטיניים הנמכרים ביותר בכל הזמנים בארצות הברית
13 במרץ

13 במרץ הוא היום ה-72 בשנה (73 בשנה מעוברת), בשבוע ה-11 בלוח הגרגוריאני. עד לסיום השנה, נשארו עוד 293 ימים.
אירועים היסטוריים ביום זה

483 – פליקס השלישי מתמנה לאפיפיור
624 – בקרב בדר מנצח מוחמד בראש צבא קטן של 300 לוחמים לראשונה את אנשי מכה משבט קורייש בראשותו של אבו ג'הל שנהרג בקרב ואבו סופיאן מבית אומיה (אביו של הח'ליף החמישי מועאויה)
1656 – איסור על יהודי אמריקה לבנות בית כנסת בניו אמסטרדם (שתיקרא לימים ניו יורק)
1781 – ויליאם הרשל מגלה את כוכב הלכת אורנוס
1865 – נשיא הקונפדרציה במלחמת האזרחים האמריקנית, ג'פרסון דייוויס, חותם על החוק המאשר להשתמש בעבדים כחיילים
1881 – מהפכנים מתנקשים בחיי הצאר אלכסנדר השני קיסר רוסיה
1884 – כוחות המהדי מתחילים לצור על ח'רטום
1898 – מתכנס הכנס הראשון של מפלגת הפועלים הסוציאל-דמוקרטית הרוסית, לימים מפלגה הקומוניסטית של ברית המועצות
1900 – מלחמת הבורים השנייה: הבריטים כובשים את בלומפונטיין
1900 – הגבלת שעות העבודה של נשים וילדים בצרפת ל-11 שעות
1918 – לאון טרוצקי לוקח את הפיקוד על הצבא האדום
1920 – הפוטש של קאפ בגרמניה
1921 – מונגוליה מכריזה על עצמאותה, לאחר שכוחותיה מצליחים להדוף את הסינים מאולן בטור
1925 – מדינת טנסי אוסרת על לימוד תורת האבולוציה בבתי הספר, חוק שהוביל למשפט הקופים
1938 – האנשלוס – סיפוחה הרשמי של אוסטריה לרייך השלישי
1943 – הנאצים מחסלים את גטו קרקוב. אחרוני יושביו מועברים לפלאשוב
1944 – ברית המועצות מכירה בממשלת איטליה של פייטרו באדוליו
1948 – מלחמת העצמאות: ההגנה משתמשת לראשונה בדוידקה, בהתקפה על שכונת אבו כביר ביפו
1950 – הכנסת מעבירה את ישיבותיה לבית פרומין, שישמש אותה במשך 16 השנים הבאות
1954 – מוקם הק.ג.ב.
1963 – אינדונזיה והולנד מחדשות את היחסים הדיפלומטיים ביניהן
1964 – קיטי ג'נובזה נרצחת בנוכחות מספר עדים, אשר לא באים לעזרתה. בעקבות האירוע והזעזוע שהוליד התגבר המחקר במושג פיזור אחריות
1969 – במסגרת תוכנית אפולו האמריקאית, נחיתת אפולו 9, לאחר שהות בחלל של 10 ימים ושעה
1979 – השתלטות המחתרת באי גרנדה על תחנת השידור בעיר הבירה, והכרזה על הקמת "ממשלת העם המהפכנית" בראשות מוריס בישופ
1986 – שיגור חללית סויוז T-15 לתחנת החלל מיר ולביצוע העברת ציוד מתחנת החלל סאליוט 7 לתחנת החלל מיר
1989 – שיגור משימת מעבורת החלל דיסקברי STS-29 לשיגור לוויין TDRS (אנ') וביצוע ניסויים מדעיים
1992 – רעידת אדמה במגניטודה 6.8 גורמת לכ-540 הרוגים בטורקיה
1994 – בבחירות הכלליות באוסטריה זוכה מפלגת החירות הימנית-קיצונית ב-33 אחוז מהקולות
1997 – שבע תלמידות מבית שמש נרצחות ב"אי השלום" בנהריים בידי חייל ירדני
2013 – פרנציסקוס התמנה לאפיפיור ה-266 למניין